Тергеу орындарына камералар қойылады
"Тергеу орындарына камералар қойылады" | "https://abai.kz/post/166017"
TITLE: Тергеу орындарына камералар қойылады
URL: https://abai.kz/post/166017
META: "Тергеу орындарына камералар қойылады" | "https://abai.kz/post/166017"
DATE: 06.03.2023
AUTHOR(s): Abai.kz
TOTAL WORDS: 93
TEXT: Бас прокуратураның бастамасы бойынша қылмыстық қудалау органдары полицияның пенитенциарлық мекемелері мен қызметтік үй-жайларында, сондай-ақ құқық қорғау органдарының барлық жедел-тергеу бөлімшелерінде бейнебақылау жүйелерінің жұмыс істеу қағидаларын бекітті. Бас прокуратураның хабарлауынша, бейнебақылау жүйелері жеке гигиена орындарын қоспағанда, келушілердің жүру маршруттары мен режимдік кабинеттерді де қамтиды. Нақты уақыт режимінде бейнежазбаларды қашықтан қарауға және бұзушылықтардың жолын кесу жөнінде жедел шаралар қабылдауға құқығы бар адамдардың тізбесі қалыптастырылды. Бұл шаралар Қазақстан ратификациялаған азаптауға қарсы халықаралық актілерге сәйкес келеді және тергеудің рұқсат етілмеген әдістерін болдырмауға бағытталған. Бейнежазбаларды адвокаттар, жәбірленушілер, күдіктілер, айыпталушылар, сот және басқа органдар дәлел ретінде пайдалана алады. Abai.kz
